שאלה: יחס הסביבה בתהליך התחזקות: קודם כל רציתי להגיד שהסתכלתי על תשובה מסוימת ששלחתם למישהי. ואני באמת נדהמת מהאתר אתם אנשים מדהימים! יש לי ב"ה משפחה מדהימה רק לא ממש דתיה. יצאנו לחופשה והם מקפידים על כשרות למשל היום הלכנו מלא למסעדה מסוימת שאנחנו רעבים וראינו שאין תעודת כשרות פשוט הלכנו. והבעיה היא שהמשפחה שלי מסורתית ואין להם את הקטע של דברים עם מים בנפרד. ב"ה התחלתי ללכת לים נפרד. אנחנו בנופש שבוע חמש דקות מהים. ב"ה הצלחתי להתחמק מהים:-) אבל הבעיה שאנחנו עומדים לנסוע לפארק מים. אני יכולה להמציא משהו ולהישרר צנועה בחוץ אבל מה יהיה על ההורים שלי? אבא שלי?! ניסיתי לחפש אטרקציות אחרות לא מצאתי משהו שיעניין אותם. והכי מפחיד שאחרי כל המאמץ שלי אני אצליח לבטל את האטרקציה ואז הם יסעו שוב אחר כך. ההורים שלי לא יודעים שאני הולכת לים נפרד רק אחותי בע"ה גם היא תתחיל אחרי החופשה:-) ופעם ניסיתי לדבר איתם על זה. וובגלל שאני התחזקתי מאוד בלבוש כשרות שבת בשנה וקצת האחרונה אני לא רוצה להביא להם עוד ממשהו שיראו אותו כמוזר ומי מחדיר לך את זה למוח ואולי לא יתנו לי ללכת לשיעורי תורה ואני באמת מבינה אותם. אבל ב"ה הצלחתי לשכנע אותם למה לא ללכת לים באזור של הבית כי פדיחה שבנים שמכירים אותי יראו אותי בבגד ים ועוד חרטות. אבל מה לעשות? איך להציל את ההורים שלי מהאיסור הזה. אני מרגישה אחריות חונקת ו מראש:-)
תשובה: לך יקרה! ראשית, על המחמאות, הסמקנו :) אם הבנתי נכון את שאלתך את שואלת איך אפשר להשפיע על ההורים להתחזק גם? איך למנוע מהם לחטוא? בעצם את רוצה שהם יהיו חלק מהתהליך שאת עוברת, שהם גם יתחזקו. זהו רצון טבעי לגמרי. כשאנחנו עוברים משהו בחיים, אנחנו רוצים שהאנשים הקרובים אלינו יהיו גם שותפים בתהליך הזה. אבל זה לא ככה במציאות. אנחנו לא יכולים לדרוש מהחברה להיות כמונו. כי לא תמיד מה שמתאים לנו מתאים גם לסביבה שלנו. אנחנו אנשים שונים, וכמה שנכון ואמיתי לשמור תורה ומצוות אני לא יכולה לכפות על אף אחד לשמור אותם, אפילו לא על הילד שלי שאני מצווה כביכול לחנך אותו לתורה, עדין יש לו בחירה חופשית. קל וחומר, ההורים שלנו. את לא אמורה לחנך אותם או למנוע מהם לעבור עברות, הם ההורים שלך והם צריכים לחנך אותך ולא את אותם! אפילו שאולי את יותר דוסית מהם. תגידי, אבל קשה לי לראות אותם ככה  לא דוסים  נשארים מאחורה ואני מתקדמת. לכן נדבר על שני דברים בעניין. דבר ראשון, אני מאמינה שאם מראים בצורה מכובדת מה זה תורה אז אנשים מקבלים את זה יותר בקלות. זאת אומרת פחות לדבר ויותר להראות דוגמה אישית. אם את תראי להם מה זה תורה במובן היותר רחב שהם מכירים, מה זה עושה לך לשמור תורה ומצוות בצורה מלאה יותר, אז יהיה להם קל יותר לקבל את השינוי שלך בכל המובנים. אם תראי להם שהתורה שאת מקיימת עושה אותך אדם יותר שמח, יותר טוב לאחרים, יותר נחמד וכו  אז אולי הם ירצו שתעשי את השינוי הזה ואולי ירצו גם לעבור שינוי מסוים בעצמם. דבר חשוב שצריך להבהיר, להראות אין פירושו להתייחצן באופן מוגזם, להיות מה שלא אני. אלא להיות אני, פשוט אני. להיות אדם טוב. כל אחד כזה ואני מניחה שגם בך יש הרבה טוב שאת יכולה להוציא כלפי הסובבים אותך. אם תרצי מעט יותר הרחבה יש בתשובה הזו הפסקה האחרונה עוסקת בנושא הזה. זה נכון שצריך לפעמים להסביר למה אני עושה כך וכך, אבל גם כאן אם מסבירים בצורה מכובדת וראויה אני חושבת שמגיעים לעמק השווה ולהבנות הדדיות. דבר שני, אני רוצה לשאול אותך שאלה, יש מישהו שמכוון אותך ומלווה אותך בתהליך המדהים שהתחלת? אני שואלת כי בתהליך כזה חשוב שתהיה דמות שתלווה, תתמוך ותסביר. זה מאד קשה לעבור את התהליך הזה לבד, עולות שאלות, מה נכון לעשות ומה לא נכון, מה צריך להקפיד ומה אפשר לוותר. לכן, אם יש אז מצוין, תמשיכי להיות עם אותו אדם בקשר. אבל אם אין אדם כזה, אני ממליצה לך למצוא אדם כזה בסביבתך, אדם שאפשר לסמוך עליו, מדריכה, מחנכת, או סתם חברה גדולה, זה לא חייב להיות דווקא רב, שיכוון וידריך אותך. אם את לא רואה בסביבתך אדם כזה, את מוזמנת לפנות למייל האישי שלי שמופיע כאן למטה, וננסה ביחד ע"פ מקום מגורייך למצוא אדם מתאים. אני ממליצה לך לא לוותר על אדם כזה, שמלווה ותומך בתהליך. מוזמנת להוסיף, להגיב ולשאול על הנאמר כאן ובכלל במייל שמופיע כאן למטה. מאחלת לך שתראי ברכה בתהליך שאת עוברת עם עצמך, שתשמחי בו ותעלי מעלה מעלה. הרבה שמחה וטוב, רינת rinathaber gmail.com.